LLEI 6/2008, de 2 de juny, de la Generalitat, d'Assegurament Sanitari del Sistema Sanitari Públic de la Comunitat Valenciana. [2008/6867]\n(DOGV núm. 5778 de 05.06.2008) Ref. Base de dades 006819/2008\nData d'entrada en vigor: 06.06.2008\nData de fi de vigència: 01.01.2015\nDECRET 149/2009, de 25 de setembre, del Consell, pel qual regula el conveni d'assistència sanitària a pacients privats. [2009/10952]\nDECRET 76/2010, de 30 d'abril, del Consell, pel qual es regula la prestació ortoprotètica en el marc de la sanitat pública, en l'àmbit de la Comunitat Valenciana. [2010/5026]\nTemàtics: legislació sanitària, política sanitària, cartilla sanitària, organització sanitària, drets del malalt, salut pública, despeses de sanitat, estranger, migrador, confidencialitat, migració comunitària\nL'objecte d'esta llei és el desplegament de les bases i els principis de coordinació assenyalats per l'Estat en la Llei 14/1986, de 25 d'abril, General de Sanitat, i en la Llei 16/2003, de 28 de maig, de Cohesió i Qualitat del Sistema Nacional de Salut, establir les condicions per a l'accés universal al Sistema Nacional de Salut de totes les persones dins de l'àmbit de la Comunitat Valenciana, i regular el registre de dades d'identificació, localització, assignació de recursos i acreditació de prestacions sanitàries del denominat Sistema d'Informació Poblacional, així com la gestió dels documents d'identificació sanitària.\nL'article 43 de la Constitució reconeix «el dret a la protecció de la salut» i atribuïx als poders públics la competència d'organitzar i tutelar la salut pública a través de mesures preventives i de les prestacions i servicis necessaris, i indica que la llei establirà els drets i deures de tots respecte a això.\nIgualment, l'article 149.1.16.ª de la Constitució indica que l'Estat té competència exclusiva en les bases i la coordinació general de la sanitat, i correspon a la Generalitat, segons el que disposen l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificada per la Llei Orgànica 1/2006, de 10 d'abril, i també l'article 148.1.21.ª de la Constitució, el desplegament i l'execució de les bases i normes de coordinació establides per l'Estat en matèria de sanitat.\nD'esta manera, l'Estat, a l'empara del seu títol competencial, va dictar la Llei 14/1986, de 25 d'abril, General de Sanitat, creadora del Sistema Nacional de Salut, com el conjunt dels Servicis de Salut de l'administració de l'Estat i de les comunitats autònomes, en què s'integren totes les funcions i prestacions sanitàries (articles 44, 45 i 46 de la Llei General de Sanitat). L'article 1.2 de la llei esmentada va atribuir la titularitat del dret a la protecció de la salut i a l'atenció sanitària tots els espanyols i els ciutadans estrangers que tinguen establida la residència en el territori nacional. Els estrangers no residents a Espanya tenen garantit el dret de la forma que les lleis i convenis internacionals establisquen.\nPosteriorment, la Llei 16/2003, de 28 de maig, de Cohesió i Qualitat del Sistema Nacional de Salut, manté com a principis generals, en l'article 2, la prestació dels servicis als usuaris del Sistema Nacional de Salut, en condicions d'igualtat efectiva i qualitat i l'assegurament universal i públic per part de l'Estat; i considera, en l'article 3, com a titulars dels drets a la protecció de la salut i a l'atenció sanitària tots els espanyols i els estrangers en el territori nacional, en els termes previstos en l'article 12 de la Llei Orgànica 4/2000, d'11 de gener, sobre Drets i Llibertats dels Estrangers a Espanya i la seua Integració Social.\nD'altra banda, l'estat ha anat reconeixent el dret d'assistència sanitària a determinats grups o col·lectius, com ara els menors (Llei Orgànica 1/1996, de 15 de gener, de Protecció Jurídica del Menor), minusvàlids (Llei 13/1982, de 7 d'abril, d'Integració Social dels Minusvàlids), pensionistes de classes passives que no hi tingueren dret per un altre títol (Llei 37/1988, de 28 de desembre), persones estrangeres (Llei Orgànica 4/2000, d'11 de gener, sobre Drets i Llibertats dels Estrangers a Espanya i la seua Integració Social).\nEn l'àmbit de la Comunitat Valenciana es va dictar la Llei 3/2003, de 6 de febrer, d'Ordenació Sanitària, que arreplega, com a principi rector del sistema, la universalització de l'atenció sanitària per a tota la població de la Comunitat Valenciana, garantix la igualtat efectiva d'accés als servicis i actuacions sanitàries, d'acord amb la normativa bàsica, i, en l'article 7, establix com a requisit del sistema sanitari la consecució del més alt grau possible de salut per als ciutadans de la Comunitat Valenciana, i exigix l'extensió efectiva de l'assistència sanitària i sociosanitària pública a tots els ciutadans de la Comunitat Valenciana, d'acord amb el que disposa la normativa bàsica.\nNo obstant l'anterior, i a pesar de l'existència d'un Sistema Nacional de Salut de finançament públic, l'assistència sanitària no contributiva i universal, segons el que establix l'article 86.2 del Text Refós de la Llei General de la Seguretat Social, i integrada en el Sistema Nacional de Salut esmentat, continua estant desplegada per la normativa de la Seguretat Social. En esta normativa només es regula l'accés a l'assistència sanitària de les persones que estan d'alta o assimilades a l'alta en qualsevol dels règims de la Seguretat Social, i també les altres persones, que sense estar en cap d'estos règims, no tinguen recursos econòmics suficients (Reial Decret 1088/1989, de 8 de setembre, que estén la cobertura a les persones sense recursos econòmics suficients).\nPer això es fa necessari establir un cos normatiu en què s'arrepleguen les condicions d'accés de totes les persones que es troben en el territori de la Comunitat Valenciana, amb independència de l'origen del seu dret a l'assistència sanitària.\nEl Decret 126/1999, de 16 d'agost, del Consell, va crear el Sistema d'Informació Poblacional de la conselleria de Sanitat (SIP), com a registre administratiu de relació dels ciutadans amb els servicis de salut, que s'aplica a tots els ciutadans que tinguen o adquirisquen veïnatge administratiu en qualsevol municipi de la Comunitat Valenciana, i habilita la targeta sanitària com a document acreditatiu del dret a la protecció de la salut que s'entrega a tots els ciutadans inclosos en el SIP.\nL'Orde de 19 de desembre de 2001, de la conselleria de Sanitat, va establir l'obligatorietat d'incloure el número d'identificació del Sistema d'Informació Poblacional (número SIP) en tots els documents normalitzats per a l'atenció a pacients i els fitxers informatitzats de la conselleria de Sanitat, i va determinar la data d'entrada en vigor de la Targeta Sanitària com l'únic document vàlid per a l'accés a l'assistència sanitària a la Comunitat Valenciana.\nL'article 57 de la Llei 16/2003, de 28 de maig, de Cohesió i Qualitat del Sistema Nacional de Salut, establix que cada comunitat autònoma ha de gestionar, en l'àmbit de la comunitat pròpia, el Sistema d'Informació Sanitària Poblacional i la Targeta Sanitària Individual.\nD'esta manera, i a fi de garantir i regular l'accés universal de la població a les prestacions sanitàries en condicions d'igualtat i qualitat, obtindre un sistema sostenible financerament i consolidar el caràcter universal del registre SIP, es considera necessaria la promulgació d'esta llei.\n1. Esta Llei d'assegurament sanitari té per objecte regular, en l'àmbit del sistema sanitari públic de la Comunitat Valenciana, les matèries següents:\na) El Sistema d'Informació Poblacional de la conselleria de Sanitat i la Targeta Sanitària Individual de la Comunitat Valenciana.\nb) Els requisits per a l'accés a les prestacions sanitàries del sistema sanitari públic de la Comunitat Valenciana segons els grups i les modalitats d'assegurament.\nc) Les prestacions sanitàries a què dóna dret cada modalitat d'assegurament i el règim de finançament públic d'estes prestacions.\n2. En l'àmbit del Sistema d'Informació Poblacional, el que disposa esta llei s'aplica a totes les persones, espanyoles o estrangeres, que residisquen o estiguen a la Comunitat Valenciana.\nSistema d'Informació Poblacional de la conselleria\nde Sanitat (SIP) i número d'identificació personal (número SIP)\nArticle 2. Sistema d'Informació Poblacional de la conselleria de Sanitat (SIP)\n1. El Sistema d'Informació Poblacional de la conselleria de Sanitat és el registre administratiu corporatiu que conté les dades d'identificació, de localització, d'assignació de recursos sanitaris assistencials i de modalitat d'assegurament de totes les persones, espanyoles o estrangeres, que residisquen o estiguen a la Comunitat Valenciana.\n2. La planificació, gestió i avaluació del Sistema d'Informació Poblacional correspon a la conselleria de Sanitat. Les dades obtingudes en l'ús dels servicis sanitaris a través del SIP i la documentació derivada han de fonamentar un sistema d'informació sanitari que s'enllaç amb la resta d'informació sanitària i epidemiològica per a seguir el grau de cobertura sanitària, particularment aquelles mesures que tenen caràcter poblacional. D'esta manera, el SIP i la informació derivada de l'ús de servicis sanitaris han de permetre que els sistemes sanitaris d'informació sanitària valoren el grau d'atenció sanitària i social, a més de contribuir en l'obtenció dels objectius dels sistemes de vigilància de salut pública. Tot això salvaguardant el principi de confidencialitat i respetant la legislació vigent en la matèria.\nArticle 3. Número d'identificació personal del Sistema d'Informació Poblacional: número SIP\n1. A totes les persones registrades en el SIP se'ls ha d'assignar un sol número SIP d'identificació personal, que és exclusiu, perdurable i independent de l'estat d'alta o de baixa en el SIP.\n2. El número SIP ha de constar, obligatòriament, en tots els documents que constituïxen el registre d'activitats clíniques dels servicis assistencials i que requerisquen la identificació del pacient, els documents relacionats amb els programes de salut, les receptes oficials de farmàcia, els documents de sol·licitud de prestacions sanitàries complementàries i, en general, qualsevol altre document d'índole sanitària.\n3. També s'ha d'incloure el número SIP en l'estructura de tots els fitxers informatitzats de pacients de la conselleria de Sanitat, sense perjuí del que disposa l'apartat següent d'este article.\n4. No han d'incloure el número SIP els documents, registres i fitxers informatitzats en els quals pel caràcter de confidencialitat, la inclusió del número SIP contravinga la normativa.\n5. L'òrgan directiu responsable de cada document, registre o fitxer és l'encarregat de complir el que disposa este article.\nArticle 4. Persona d'alta en el SIP\n1. S'entén per persona d'alta en el SIP la registrada en el Sistema d'Informació Poblacional de la conselleria de Sanitat, perquè residix en qualsevol municipi de la Comunitat Valenciana o accedix a les prestacions sanitàries del sistema sanitari públic de la Comunitat Valenciana.\n2. La duració de la situació d'alta en el SIP per a les persones no empadronades és la que establisca la normativa de desplegament d'esta llei, segons la duració de l'estada i la modalitat d'assegurament.\n3. Tots els registres d'alta en el SIP han d'arreplegar obligatòriament les dades necessàries per a la identificació correcta, la localització, l'assignació de metge i de centre d'atenció primària, la modalitat d'assegurament i la situació de residència.\n4. A les persones que accedisquen a les prestacions del sistema sanitari públic de la Comunitat Valenciana se les ha de donar d'alta en el SIP.\nArticle 5. Persona de baixa en el SIP\n1. S'entén per persona de baixa en el SIP la registrada en el Sistema d'Informació Poblacional, que ha deixat de tindre les condicions necessàries per a estar d'alta en el SIP. Mentre estiga en esta situació, no té acreditat el dret a rebre les prestacions sanitàries del sistema sanitari públic de la Comunitat Valenciana; per tant, ha de tornar a presentar la documentació que li reconeix el dret a estes prestacions. La baixa en el Sistema d'Informació Poblacional no comporta en cap cas la falta de prestacions d'assistència sanitària, independentment de les accions administratives que es deriven en cada cas.\n2. Quan una persona que està de baixa en el SIP accedisca a les prestacions sanitàries del sistema sanitari públic de la Comunitat Valenciana, se n'ha de recuperar el registre i actualitzar la informació. En este cas, les prestacions sanitàries a què té dret les determina la modalitat d'assegurament sanitari que li corresponga en el moment de la recuperació del registre.\nArticle 6. Grups i modalitats d'assegurament\n1. S'entén per grup d'assegurament un conjunt de modalitats d'assegurament amb característiques comunes segons l'origen de la protecció i el reconeixement dels drets de prestacions sanitàries de la població.\n2. S'entén per modalitat d'assegurament els títols que habiliten el dret d'accés a les prestacions sanitàries.\nGrups i modalitats d'assegurament del sistema\nsanitari públic de la Comunitat Valenciana\nArticle 7. Grups d'assegurament del sistema sanitari públic de la Comunitat Valenciana\nLa conselleria de Sanitat reunix les modalitats d'assegurament en els grups següents:\n- Grup 1. «Protecció estatal».\n- Grup 2. «Protecció autonòmica».\n- Grup 3. «Desplaçats d'una altra comunitat autònoma o país».\n- Grup 4. «Privats».\nArticle 8. Modalitats d'assegurament del grup1. «Protecció estatal»\n1. La conselleria de Sanitat ha d'acreditar el dret a les prestacions del sistema sanitari públic de la Comunitat Valenciana, en el grup Protecció estatal, a les persones residents a la Comunitat Valenciana que es troben en alguna de les situacions següents:\na) Titulars i beneficiàries de la prestació d'assistència sanitària de la Seguretat Social en qualsevol dels règims, a excepció de les persones que tenen la condició de titular o beneficiària dels règims especials de la Seguretat Social gestionats per les mutualitats administratives MUFACE, MUGEJU o ISFAS i no hagen optat per rebre les prestacions sanitàries a través de la xarxa sanitària pública.\nb) Les persones a les quals s'aplica el que disposa el Reial Decret 1088/1989, de 8 de setembre, que estén la cobertura de l'assistència sanitària de la Seguretat Social a les persones sense recursos econòmics suficients.\nc) Persones que tinguen la documentació vàlida que acredite el dret a l'assistència sanitària en situació de residència habitual, emesa per la institució competent, a les quals s'apliquen els reglaments comunitaris o els convenis bilaterals que, en ambdós casos, hi haja en matèria d'assistència sanitària de la Seguretat Social.\n2. La conselleria de Sanitat ha d'acreditar el dret a les prestacions sanitàries de les persones que, amb independència de la situació de residència a la Comunitat Valenciana, es troben en alguna de les situacions següents:\na) Els menors de 18 anys que estiguen a la Comunitat Valenciana en situació de risc o sota la tutela o guarda de les Administracions Públiques.\nb) Les dones embarassades en els casos previstos en l'article 12 de la Llei Orgànica 4/2000, d'11 de gener, tenint en compte que el període de postpart és com a mínim de 6 setmanes.\nArticle 9. Modalitats d'assegurament del grup 2. «Protecció autonòmica»\n1. La conselleria de Sanitat ha d'acreditar el dret a les prestacions sanitàries del sistema sanitari públic de la Comunitat Valenciana en el grup «Protecció autonòmica», amb les condicions que establisca la normativa de desplegament d'esta llei, a les persones residents en la Comunitat Valenciana no incloses en els grups regulats en els articles 8, 10 i 11 que estiguen en alguna de les situacions següents:\na) Afiliades a la Seguretat Social en situació de baixa de cotització per cessament en l'activitat laboral en qualsevol dels règims, i els beneficiaris que en depenen.\nb) Col·lectius de persones als quals, d'acord amb convenis i altres acords, els siga reconegut el dret a les prestacions sanitàries.\nc) Dones embarassades no incloses en l'article 8.2.b d'esta llei.\n2. La conselleria de Sanitat ha d'acreditar el dret a l'assistència sanitària a les persones estrangeres que es troben en el territori de la Comunitat Valenciana quan justifiquen la manca de recursos econòmics suficients i no puguen acreditar el requisit de residència en la comunitat autònoma (targeta solidària).\nArticle 10. Modalitats d'assegurament del grup 3. «Desplaçats d'una altra comunitat autònoma o país»\nLa conselleria de Sanitat reconeix el dret a les prestacions sanitàries del sistema sanitari públic de la Comunitat Valenciana, en el grup «Desplaçats d'una altra comunitat autònoma o país», a les persones següents:\na) Persones no residents a la Comunitat Valenciana, que tenen la Targeta Sanitària Individual vàlida i en vigor, emesa per una administració sanitària autonòmica d'acord amb la normativa estatal o un document oficial que acredita la condició de titular o beneficiari de la prestació d'assistència sanitària de la Seguretat Social en qualsevol dels règims, inclosos els règims especials de la Seguretat Social gestionats per les mutualitats administratives, quan s'ha optat per rebre les prestacions sanitàries de la xarxa sanitària pública.\nb) Persones que tenen la documentació vàlida que acredita el dret a l'assistència sanitària en situació d'estada temporal, emesa per la institució competent, a les que s'apliquen els reglaments comunitaris o els convenis bilaterals que, en ambdós casos, hi haja en matèria d'assistència sanitària de la Seguretat Social.\nArticle 11. Modalitats d'assegurament del grup 4. «Privats»\nS'inclou en el grup «Privats» les persones següents, amb independència de la situació de residència a la Comunitat Valenciana:\n1. Les persones titulars i beneficiàries dels règims especials de la Seguretat Social gestionats per les mutualitats administratives que hagen optat per rebre les prestacions sanitàries a través d'entitats diferents de la xarxa sanitària pública.\n2. Les persones que no estiguen acreditades o reconegudes en cap de les modalitats d'assegurament descrites anteriorment (en avant, «no assegurades»).\nArticle 12. Prestacions sanitàries\n1. La conselleria de Sanitat garantix el dret de totes les persones, espanyoles i estrangeres, que residisquen o es troben a la Comunitat Valenciana, a l'assistència sanitària en els termes establits en la normativa i en esta llei.\n2. Les prestacions sanitàries que la conselleria de Sanitat facilita són les previstes en el catàleg de prestacions del Sistema Nacional de Salut.\n3. Les persones incloses en les modalitats d'assegurament del grup 1. «Protecció estatal» tenen dret a les prestacions sanitàries que facilita la conselleria de Sanitat, en els termes establits per la normativa de la Seguretat Social que se'ls aplica.\nAls menors de 18 anys residents a la Comunitat Valenciana que es troben sota la tutela de les Administracions Públiques, se'ls reconeix el dret a les prestacions sanitàries amb les mateixes característiques que les proporcionades pel Règim General de la Seguretat Social als pensionistes.\n4. Les persones incloses en les modalitats d'assegurament del grup 2. «Protecció autonòmica» tenen dret a les prestacions següents:\na) En els casos de l'article 9.1.a i 9.1.c), tenen dret a accedir a les prestacions sanitàries amb les mateixes característiques que la Seguretat Social atorga als treballadors en situació d'actiu.\nb) En el cas de l'article 9.1.b, tenen dret a les prestacions sanitàries que s'estipulen en el conveni oportú.\nc) En el cas de l'article 9.2, tenen dret a les prestacions sanitàries amb les mateixes característiques que les proporcionades pel Règim General de la Seguretat Social als pensionistas. El dret a prestacions sanitàries en estes modalitats d'assegurament no inclou la cobertura de la prestació de servicis sanitaris en l'estranger.\n5. Les persones incloses en les modalitats d'assegurament del grup 3. «Desplaçades d'una altra comunitat autònoma o país», tenen dret a les prestacions següents:\na) En el cas de l'article 10. a, la persona no resident té dret a accedir a la Comunitat Valenciana a les prestacions sanitàries del catàleg de prestacions sanitàries del Sistema Nacional de Salut en els termes que determina la normativa estatal.\nb) Les persones que indica l'article 10.b tenen dret a l'accés a les prestacions sanitàries en els termes reconeguts en els reglaments comunitaris o els convenis bilaterals que s'apliquen en esta matèria.\n6. Les persones incloses en les modalitats d'assegurament del grup 4. «Privades» tenen dret a accedir a les prestacions sanitàries del Sistema Nacional de Salut a la Comunitat Valenciana en els termes que determina la normativa estatal, sense perjuí del que disposa l'article 14 d'esta llei.\n7. Les persones en situació d'alta en el SIP tenen dret a les prestacions sanitàries de salut pública que es determinen, amb independència de la modalitat d'assegurament en què s'incloguen.\nArticle 13. Finançament de les prestacions\n1. La Generalitat finança a càrrec dels seus Pressupostos les prestacions sanitàries regulades en esta llei, excepte en el cas de les prestacions a les persones les modalitats d'assegurament de les quals estiguen incloses en el grup d'assegurament 4. «Privades».\n2. En el cas de les prestacions sanitàries prestades d'acord amb els reglaments comunitaris i convenis bilaterals en matèria d'assistència sanitària de la Seguretat Social, es proporcionen sense perjuí de la facultat de promoure davant de l'autoritat competent el reintegrament del cost d'estes prestacions perquè inste la reclamació corresponent a la institució garant estrangera, de la manera que establisca la seua normativa específica.\n3. En el cas de les prestacions sanitàries fetes a la Comunitat Valenciana a persones residents en altres comunitats autònomes, el finançament a càrrec dels Pressupostos de la Generalitat es fa sense perjuí del dret al reintegrament del cost d'estes prestacions, d'acord amb el que establix la normativa estatal sobre finançament dels servicis sanitaris públics.\n4. L'Administració sanitària pública valenciana ha de reclamar el pagament de l'import de les prestacions sanitàries fetes quan es done algun dels supòsits legals determinants de la meritació de la taxa per la prestació d'assistència sanitària regulada en la legislació.\n5. El finançament de les prestacions farmacèutiques i ortoprotètiques s'ha de fer d'acord amb el que establixen la normativa estatal i autonòmica sobre esta matèria.\n6. Les prestacions sanitàries a què dóna dret cada modalitat d'assegurament, i també el règim de finançament públic de les prestacions, es faran efectives a partir del moment en què s'acredite la concurrència dels requisits establits per a cada una.\n7. A fi de garantir que l'accés a l'assistència sanitària pública es faça en condicions d'equitat i igualtat efectiva, les persones no acreditades ni reconegudes en cap de les modalitats d'assegurament poden subscriure un conveni d'assistència sanitària amb la Generalitat, amb els requisits, procediments, quotes i condicions que s'establisquen per mitjà d'un reglament de desplegament.\nArticle 14. Finançament de les prestacions sanitàries a les persones incloses en el grup 4. «Privades»\n1. El cost de les prestacions sanitàries facilitades a les persones incloses en les modalitats del grup 4. «Privades», regulat en l'article 11 d'esta llei, a excepció de les específiques de salut pública que es determinen, se'ls ha de reclamar.\n2. No obstant l'anterior, quan la persona interessada ho acredite amb documents, el cost de la prestació pot ser reclamat a un tercer que assumisca legalment o contractualment el pagament de l'import de les prestacions.\nProcediment de reconeixement i acreditació de drets\nArticle 15. Procediment d'acreditació de les modalitats d'assegurament\n1. El procediment d'acreditació del dret a les prestacions sanitàries i d'inclusió d'una persona en una modalitat d'assegurament de les establides en esta llei s'inicia d'ofici o a instància de part.\n2. El procediment per a l'acreditació del dret a les prestacions sanitàries es regularà reglamentàriament, i haurà d'ajustar-se al que disposa la legislació reguladora del procediment administratiu comú per a les administracions públiques. El termini màxim per a notificar la resolució serà el que s'establisca en la normativa de desenrotllament d'esta llei.\nArticle 16. Vigència temporal de l'acreditació en el SIP\n1. La inclusió d'una persona en qualsevol de les modalitats d'assegurament de les previstes en esta llei i les prestacions a què dóna dret la modalitat es mantenen vigents fins que no es modifiquen els requisits que han determinat eixa inclusió, sense perjuí del que disposa l'apartat següent.\n2. Tindran vigència temporal les modalitats d'assegurament de l'article 8.1.b, 8.2.a i de l'article 9.\n3. La vigència de l'acreditació en el SIP de les persones incloses en el grup 3. «Desplaçades d'una altra comunitat autònoma o país», de l'article 10, depén de la duració de l'estada i de la validesa del document que acredita el dret d'accés a les prestacions sanitàries del Sistema Nacional de Salut.\n4. Els terminis de vigència d'acreditació, renovacions i pròrrogues, s'han de regular en el reglament que desplegue esta llei.\nArticle 17. Renovació de l'acreditació\n1. La renovació de l'acreditació requerix tindre els requisits establits per a cada modalitat, presentar novament la documentació actualitzada i fer els tràmits que s'establisquen per a això.\n2. Les persones assegurades amb la modalitat de targeta solidària disposen d'un termini, que s'ha de fixar en la normativa de desplegament, per a establir la residència en algun municipi de la Comunitat Valenciana i poder accedir a les prestacions sanitàries per un títol distint. Quan s'haja superat este termini, no pot renovar-se l'acreditació per esta modalitat.\nTargeta Sanitària Individual (SIP) i document\nd'acreditació de la inclusió en el SIP\nArticle 18. Targeta Sanitària Individual SIP\n1. La Targeta Sanitària Individual SIP és el document administratiu emés per l'administració Pública Valenciana que identifica i acredita el titular, i permet l'accés a les prestacions, en els servicis sanitaris públics del Sistema Nacional de Salut.\nLa informació que conté la targeta s'extrau de les dades arreplegades pel Sistema d'Informació Poblacional de la conselleria de Sanitat.\n2. S'expedix la Targeta Sanitària Individual SIP a les persones que figuren d'alta en el Sistema d'Informació Poblacional i estan incloses en les modalitats d'assegurament arreplegades en els articles 8 i 9 d'esta llei.\n3. La targeta SIP és un document d'ús personal exclusiu del titular. Els centres i institucions sanitàries poden sol·licitar en tot moment l'exhibició d'un document oficial d'identitat, nacional o estranger, que acredite fefaentment que el portador de la targeta n'és el titular.\nL'ús inadequat de la targeta SIP en comporta la retenció cautelar i la retirada, si és el cas.\n4. En el cas de disparitat de les dades, la informació que hi ha en el SIP preval sobre la que aparega en la Targeta Sanitària Individual SIP, llevat que la persona interessada acredite el contrari.\n5. La Targeta Sanitària Individual SIP deixa de tindre validesa quan caduque el termini de vigència, quan se n'emet una de nova per qualsevol circumstància, en el cas de disparitat respecte al SIP, i en general quan no siga reflex fidel de la identificació o de la relació específica d'assegurament del titular.\n6. Les targetes sanitàries individuals emeses per la conselleria de Sanitat no modifiquen l'obligació dels titulars o de tercers d'assumir el cost de l'assistència sanitària proporcionada pel sistema sanitari públic de la Comunitat Valenciana.\nArticle 19. Targetes Sanitàries Individuals d'altres comunitats autònomes i altres documents acreditatius\n1. A fi de reconéixer i d'acreditar en el SIP el dret d'accés a les prestacions sanitàries del Sistema Nacional de Salut a la Comunitat Valenciana, són admesos els documents següents:\na) Les targetes sanitàries individuals emeses per altres administracions sanitàries autonòmiques ajustades als requisits que establix el Reial Decret 183/2004, de 30 de gener.\nb) Els documents expedits per les entitats gestores de la Seguretat Social que acrediten del dret a la prestació d'assistència sanitària de la Seguretat Social.\nc) Els documents expedits per les mutualitats administratives gestores dels règims especials de la Seguretat Social dels funcionaris civils de l'administració General de l'Estat, del personal de les Forces Armades i del personal de l'administració de Justícia, que acrediten el dret dels mutualistes a les prestacions sanitàries per part del sistema públic de salut.\nd) La targeta sanitària europea i altres documents del dret a l'assistència sanitària de la Seguretat Social expedits d'acord amb els reglaments comunitaris o convenis bilaterals subscrits per l'Estat Espanyol en matèria de prestacions de la Seguretat Social.\n2. L'Administració sanitària pública valenciana reconeix als titulars dels documents anteriors el dret d'accés als centres i servicis sanitaris que integren el sistema sanitari públic valencià, en els termes previstos per la legislació i amb subjecció als mateixos procediments i requisits exigits per als usuaris residents a la Comunitat Valenciana.\nArticle 20. Document d'Inclusió en el SIP\n1. A fi de garantir l'accés correcte a les prestacions, facilitar la gestió del SIP i del conjunt de sistemes d'informació corporatius de la conselleria de Sanitat, es crea el Document d'Inclusió en el SIP, que s'emet amb finalitats administratives, per a usar-lo exclusivament en el territori de la Comunitat Valenciana.\n2. El Document d'Inclusió en el SIP s'entrega a les persones registrades d'alta en el SIP que no tinguen dret a rebre la Targeta Sanitària Individual.\n3. El Document d'Inclusió en el SIP no concedix, per si mateix, el dret a prestacions sanitàries. Les persones a qui es faça entrega d'este document han de presentar-lo juntament amb algun dels documents esmentats en l'article 19.\n4. Mitjançant un reglament de desplegament s'ha de regular el procediment per a l'obtenció del Document d'Inclusió en el SIP.\nConfidencialitat de les dades del SIP\nArticle 21. La confidencialitat de les dades del Sistema d'Informació Poblacional (SIP)\n1. L'Administració Pública Valenciana gestiona i manté el Sistema d'Informació Poblacional en l'àmbit de la Comunitat Valenciana, adoptant les mesures de gestió i organització que siguen necessàries i assegurant, en tots els casos, la confidencialitat, la integritat i la disponibilitat de les dades, d'acord amb la Llei Orgànica 15/1999, de 13 de desembre, de Protecció de Dades de Caràcter Personal, i les normes que la despleguen.\nLa direcció general competent en la matèria ha d'elaborar un manual de procediment i instruccions complementàries per a les unitats administratives amb competències en el procediment d'identificació i acreditació dels ciutadans en el Sistema d'Informació Poblacional.\nLa Generalitat pot subscriure convenis i altres acords d'assistència sanitària concreta o temporal amb determinades entitats públiques o privades, amb l'objecte de cobrir l'assistència sanitària per accident o malaltia comuna a determinats col·lectius de persones per motius d'interés públic, humanitari, social o altres de ben justificats, tenint en compte que els principis d'igualtat i equitat han d'estar sempre garantitzats.\nL'accés a les prestacions sanitàries, quant a les modalitats afectades per esta llei, es fa amb els procediments, els requisits i la duració establits per la normativa anterior fins al desplegament normatiu d'esta llei.\nLes targetes sanitàries ja emeses en el moment de l'entrada en vigor d'esta llei són vàlides fins que caduquen.\nLes targetes sanitàries que tinguen les persones que, d'acord amb el que regula esta llei, no hi tinguen dret, han de ser retirades i substituïdes, d'acord amb el que regula esta llei, pel Document d'Inclusió en el SIP.\nDurant un màxim de dos anys des de l'entrada en vigor d'esta llei, la conselleria de Sanitat reconeixerà transitòriament les prestacions sanitàries a les persones que estiguen acreditades en la modalitat d'assegurament regulada en l'article 8.1.b, amb les mateixes característiques que les proporcionades pel règim general de la Seguretat Social als pensionistes.\nTranscorregut el termini màxim de dos anys, les dites persones tindran l'assistència sanitària prevista en el Reial decret 1.088/99, de 8 de setembre, pel que s'estén la cobertura de l'assistència sanitària de la Seguretat Social a les persones sense recursos econòmics suficients.\nEste termini s'establix per a facilitar la incorporació de les persones que estiguen en situació de risc de pobresa i exclusió, a les ajudes socials a què poden tindre accés per a la continuació dels tractaments farmacològics prescrits.\nQueden derogades totes les normes del mateix rang o d'un rang inferior en el que contradiguen o s'oposen al que disposa esta norma.\nS'autoritza el Consell per a dictar les normes reglamentàries necessàries per al desplegament i l'aplicació d'esta llei.\nEsta llei entra en vigor l'endemà de la publicació en el Diari Oficial de la Comunitat Valenciana.\nValència, 2 de juny de 2008


Codi de bonificació Scratch2Cash | Comprar Scratchcards en línia\nTot sobre rasca i guanya en línia\nTothom coneix i gaudeix de rasca i guanya, i ara es pot comprar targetes rasca i guanya en línia, així! I amb Scratch2Cash codi de bo 150WIN, quan vostè diposita, per exemple, 50 €, s’obté una bonificació de el 100% (en aquest cas 50 €) a la part superior del seu propi diners (un màxim de 400 €). Això vol dir que, si s’utilitza aquest codi de bo Scratch2Cash, es poden comprar fins a 400 euros per valor de rasca i guanya en línia, amb un dipòsit de tan sols 200 euros! A més, s’obté 200 rasca i guanya de forma gratuïta. Feu click aquí per visitar Scratch2Cash .\nNormalment, es trobaria targetes de rascar a la seva botiga de loteria, que són aquestes petites targetes on s’ha de rascar una part de la targeta per veure si ha guanyat. En general, quan es grata i trobar que té tres quantitats o símbols iguals, es guanya alguna cosa. Què és tan gran amb aquestes targetes és el fet que vostè no ha d’esperar als resultats de la loteria per arribar – a esbrinar immediatament si ha guanyat alguna cosa.\nNo obstant això, la versió en línia de la targeta de rascar tradicional té molt més que oferir. En primer lloc, hi ha un munt de variants de joc. Vostè té el material clàssic amb tota mena de símbols, les targetes de Casino a l’estil de rasca i guanya, Keno, Bingo i fins Grata Poker – un total de més de 50 jocs diferents estan disponibles. A continuació, vostè pot comprar una sola targeta de rascar per a qualsevol quantitat entre 0,10 euros i 10 euros (o dòlars americans o lliures). Els seus guanys seran majors en funció de la quantitat que s’aposta, és clar. Si vols provar-ho, tindrà fins i tot 5 € absolutament gratuït després de registrar – no es requereix dipòsit! A més, utilitzant el codi de bo 150WIN de mitjans de Scratch2Cash que Scratch2Cash afegirà un extra de 150% al seu propi dipòsit de diners.\nFeu clic aquí per veure l’acció fresca a Scratch2Cash – el major proveïdor mundial de targetes rasca i guanya en línia!\nGrata en línia Jackpots\nLes possibles guanys són considerablement més alts per a les targetes rasca i guanya en línia, en comparació amb les que es venen a la botiga de loteria. Hi ha una sèrie de premis que pots guanyar amb les seves rasca i guanya en línia. La mida de el pot depèn de el joc que vostè juga i la quantitat que aposta. El més gran de tots els pots de rasca i guanya en línia es pot guanyar en un joc anomenat 3WOW, i que és ni més ni menys un milió de lliures que es pot guanyar (si es juga per 2 lliures a la targeta). Hi ha bots més petits, així, que oscil·la entre 10.000 i 200.000 Lliures Lliures.\nUn altre avantatge de rasca i guanya en línia és el fet que un de cada tres targetes rasca li farà un guanyador – probabilitats molt millors que amb la targeta de rascar clàssic!\nScratch2Cash bo de rasca i guanya en línia\nTot el que heu de fer és clic en aquest enllaç per visitar Scratch2Cash, registrar un compte d’usuari i llavors vostè està a punt per jugar! No hi ha cap descàrrega és necessari, la seva targeta de rascar apareixerà en una finestra de navegador. Hi ha una sèrie d’opcions de dipòsit disponibles que inclouen totes les targetes de crèdit, Neteller, Ukash, ClickandBuy, Moneybookers, Paysafecard, Click2Pay i ràpida transferència bancària. Els seus guanys poden ser retirats de la mateixa manera que va dipositar.\nPerò si vostè diposita els diners del seu compte, Scratch2Cash augmenta el seu dipòsit a el donar-li un bo de fins a 200 lliures o euros – 100% del seu dipòsit. Això vol dir que si vostè diposita 200 euros, es pot començar a jugar amb 400 euros immediatament! Les úniques condicions són que no es pot cobrar aquest bo immediatament, per raons òbvies, cal apostar al fet que quantitat de el bo a l’almenys 20 vegades abans de poder retirar els diners.\nEl servei a el client Scratch2Cash\nSi vostè té un problema o una pregunta, pot posar-se en contacte amb el personal de servei de Scratch2Cash en qualsevol moment del dia. Fins i tot tenen una funció de xat en viu on obtindrà ajuda immediatament.


Subvencions: Convocatòria i guia per a la presentació del PAM 2020-2023 - Inici - eSam\nSubvencions: Convocatòria i guia per a la presentació del PAM 2020-2023\nImprimeix Subvencions: Convocatòria i guia per a la presentació del PAM 2020-2023\nEn data 8 de maig de 2020 el Ple de la Diputació de Tarragona va aprovar la Convocatòria del Pla d'Acció Municipal per al quadrienni 2020-2023. Posteriorment, en data 18 de maig de 2020, es va publicar el seu extracte al BOPT.\nDonada la complexitat d'aquesta convocatòria, la Unitat d'Actuacions Integrals al Territori i Cooperació del SAM ha elaborat el document adjunt el qual recull les dades principals a tenir en compte, calendari definit a la convocatòria i exemples de tramitació.\nTots els municipis i EMD's del Camp de Tarragona, de les Terres de l'Ebre i del Baix Penedès.\nEl termini del que disposeu per a presentar la vostra planificació quadriennal (obligatòria per a tots els ens locals) i les sol·licituds de 2020 va començar el 19 de maig de 2020 i finalitza el 30 de juny de 2020. Aquest termini té plena vigència i és improrrogable.\nData d´actualització: 25/05/20 Autor: Diputació de Tarragona » Servei d´Assistència Municipal SAM » Actuacions Integrals al Territori i Cooperació Tipus de contingut: Subvencions » Subvencions Diputació de Tarragona Àrea temàtica: Contractació Econòmic Obres i infraestructures Organització ens locals i altres administracions Patrimoni Urbanisme\nConvocatòria PAM 2020-2023


Activitats Àgape: de desembre 2014\nUs volia explicar que fa dies vaig provar de fer el Namasté amb els meus fills. Estaven molt barallats entre ells, plorant molt. S’havien pegat i tot i es culpaven l’un a l’altre d’haver “començat”.\nVaig veure que cap dels dos no cediria i vaig proposar-los de fer el Namasté (en diem “enviar llum blanca”). Els vaig explicar que era una cosa que feia jo quan estava enfadada per desenfadar-me, i que m’ho havien ensenyat en un curs.\nL’Oriol, el gran de 5 anys, s’hi va negar en rodó, però el Daniel que és el petit i té 3 anys finalment va acceptar fer-ho amb mi (amb el seu germà no volia). Varem fer el Namasté i al cap de poca estona, em mira somrient i em diu “mama, ja no estic enfadat”. Li vaig explicar que l’Oriol encara estava molt enfadat, i li vaig proposar que li demanés perdó i li fes un petó perquè es desenfadés, i així ho va fer.\nA l’Oriol se li va anar passant el disgust, però al cap de més d’una hora, quan es va dormir, encara li va tornar a venir la respiració “singlotada” de quan acabes de plorar desesperadament!\nEl Daniel també estava nerviós, però era perquè li tocava anar a piscina el dia següent. Acaba de començar P3 i li està constant una mica, sobretot la piscina l’angoixava i plorava dient que no hi volia anar i que la monitora no li agradava.\nCada dimarts a la nit teníem “guerres” i disgustos perquè no volia dormir i dimecres al matí perquè no volia anar a piscina. Fins hi tot a l’escola abans d’anar a piscina plorava (és molt estrany en ell). Li vaig proposar fer el Namasté amb la monitora i amb la piscina. El vàrem fer, i “quan se li va apagar el llum” (tal com diu ell) es va quedar dormit al moment.\nDes de llavors, ho fem cada dimarts, i dorm com un àngel. Però a més, quan li ha passat alguna cosa a l’escola o amb algun amic, ell mateix em demana fer el llum blanc, amb el cole, amb els amics, amb el cosí... Ara l’Oriol també ho ha provat algun dia amb el seu germà, quan l’atabala...\nTambé estem fent programació mental amb el Daniel per veure si s’aguanta el pipi a la nit i li podem treure el bolquer. De moment no aguanta del tot però ha millorat.\nAl Daniel li faig dir “aniré al cole i a la piscina molt content”...i és automàtic.\nEl més sorprenent, és que un dia em vaig descuidar de fer-li dir al Daniel m’aguantaré el pipi a la nit i em podré treure el bolquer”...i quan hi vaig caure li vaig dir al meu home que m’havia descuidat de fer-li dir. I ell, que a vegades es “riu” una mica dels “meus cursos”, em va contestar: “ho ha dit amb mi”.\nUna alumna dels cursos d’Intel·ligència Emocional d’Àgape\nPublicat per Equip Àgape a 23:42 Cap comentari:\nÀgape a Catalunya Ràdio\nAmics ja estic preparant el proper programa de l’Ofici de Viure a Catalunya Radio.\nEl programa es gravarà el proper dimecres dia 3 i l’emissió serà a primers de desembre.\nTítol del programa: “Viure amb estrella o viure estrellats. En el programa parlarem de com ho podem fer per viure una vida amb més harmonia I de manera que les coses ens funcionin millor. Parlarem de l’ordre de les lleis de la vida i de com sí aprenem a ser cada dia més savis, els RESULTATS ens mostraran que anem per BON CAMÍ.\nPublicat per Equip Àgape a 23:38 Cap comentari:\nVols guanyar un llibre? Fes un m'agrada!\nEntre tots aquells, que fins a final de mes, facin un "M'agrada" a la nostra plana de Facebook, sortejarem un llibre que enviarem a casa del guanyador.\nJornada : Intel·ligència Emocional. El desenvolupament de l’autoestima\nCasa d’espiritualitat del noviciat de les Teresianes\nAvinguda Santa Teresa, núm. 16\n43590 JESÚS (TORTOSA)\n1a Edició : Divendres 19 de desembre de 2014. De 19:00 h a 21:30 h\n2a Edició: Dissabte 20 de desembre de 2014. De 9:00 h a 13:30 h\nInscripcions : Cinta Doñate, telèfon 627 41 88 32\nLes places són limitades i seran reservades per rigorós ordre d’inscripció que pots efectuar directament al Centre fent l’entrega de l’import del curs. En cas de baixa els diners no es tornaran per despeses d’organització.\nEn aquest curs obert a tothom reflexionarem com les nostres actituds internes i els nostres pensaments condicionen l’eficàcia, el benestar i l’harmonia de la nostra vida.\nTractarem continguts tal com l’autoestima i l’autoimportància, els sentiments de culpabilitat, i com desenvolupar una forta confiança i saviesa dins nostre.\nQuantes vegades hem sentit dir allò de....” Geni i figura fins a la sepultura”. És així?\nSón reflexions que us invitem a fer en aquesta xerrada. Ens preguntarem si el caràcter es pot canviar o no. Si naixem amb una determinada manera de ser o bé el nostre caràcter és fruït de l’educació i de l’entorn on ens hem criat.\nÉs el mateix caràcter que personalitat ? On està la diferència?Podem canviar la nostra manera de ser?. Com ho podem fer per ser autèntics?\nAixò ens recorda aquella frase que moltes vegades ens han dit de ... “ has de ser tu mateix, no has d’imitar a ningú”.\nCom ho podem fer per ser autèntics?\nEn aquesta trobada procurarem veure les diferències entre un i altre concepte i aprendrem algunes eines que ens poden ajudar a descobrir i millorar qui som i com som.\n- Concepte de qualitat humana.\n- El caràcter i la personalitat .\n- Els comportaments proactius i reactius.\n- Autovaloració de la pròpia conducta.\n- Els comportaments reactius de víctima, salvador i perseguidor.\n- Les relacions entre el nostre caràcter i la nostra salut física i emocional\n- La motivació i l’automotivació personal.\nS’estudia a través de casos pràctics i de reflexions grupals com la maduresa del caràcter incideix directament a la nostra vida laboral i personal.\nEn el curs es donen una sèrie d’eines pràctiques per poder aplicar els continguts. El curs va acompanyat d’un CD, gravat especialment per reforçar les eines que es donen en el curs i per poder fer més fàcilment les pràctiques.\nPot venir tothom, hagi o no fet algun curs al respecte.\nI porteu les vostres preguntes i reflexions per poder compartir, ampliar i aclarir.\nNeix a les Oluges. Psicòloga i mestra. Porta més de 20 anys treballant en formació humana per a empreses i organitzacions tals com l’Escola d’Administració Pública de Catalunya, Escola de negocis ESADE, Institut de Seguretat Pública de Catalunya, Universitat de Lleida, Universitat de Tarragona, Universitat de Girona, etc.\nDirigeix un centre de psicologia i formació humana a Barcelona\nHa publicat dos llibres, un que es diu La vaca. Ed QVE, i l’altre El desenvolupament de la consciència. Ed UNO.\nTambé ha editat un audio-CD de relaxació i visualització i un altre audio-llibre La clau d’or per afrontar les crisis i els canvis.\nCentre Yoga Cinta - Àgape\nPublicat per Equip Àgape a 23:04 Cap comentari:\nActivitats de desembre al nostre centre\nData: Els dilluns 1, 15, 22 i 29 de desembre de 18.30 a 20 hores.\nContinguts: Definició d'una postura correcta.\nPublicat per Equip Àgape a 23:01 Cap comentari:\nData: El dissabte 13 de desembre de 10 a 21 hores.\nData: El dia 9 de desembre de 18 a 20 hores.\n08007 - Barcelona.\n08011 - Barcelona.\n43750 - Flix.\n43500 - Tortosa.\nPlataforma de Formació Virtual\nPer a que puguis seguir amb el teu creixement personal amb tota comoditat, des d'on vulguis i a la hora que vulguis, et presentem la nostra plataforma virtual de cursos on-line: Agapeline.\nEls cursos estan creats i gestionats per a que puguis treballar d'una manera més personalitzada, les teves inquietuds personals i professionals. Tindràs una atenció individualitzada per poder tractar tots aquells conflictes i/o reptes que es presenten a la teva vida\nPer a més informació: piliagape@gmail.com\nInscripció oberta al curs:\n· Les discrepàncies com oportunitat de millora.\n· Prenem consciència dels nostres propis conflictes.\n· Mapa i territori: qui té la veritat?.\n· Resolució d'un cas conflictiu amb el Model Borisoff.\n· Rols i Test de Thomas & Kilmann.\n· Resolució dels nostres propis conflictes.\n· Comunicació agressiva vs amorosa.\n· Contes i textos d'aprofundiment.\n· Debats grupals de reflexió.\nEls conflictes són el camí moltes vegades pel creixement i el desenvolupament personal i professional, sempre que els sapiguem gestionar adequadament.\nEn aquest curs es planteja el conflicte com un repte que ens permet accedir a un nivell superior de maduresa i a la vegada desenvolupar altres potencialitats que hi ha en el nostre interior.\nS'analitza també la relació dels conflictes amb les habilitats de negociació.\n· Aprendre a identificar els possibles conflictes i les seves causes.\n· Utilitzar l'auto comprensió i l'autoanàlisi com a via per desenvolupar la nostra habilitat per resoldre conflictes.\n· Conèixer els diferents enfocs de resolució en funció de les parts implicades.\n· Disposar de recursos per gestionar eficaçment les situacions de conflicte.\n· Descripció d'un conflicte.\n· Desenvolupament del conflicte.\n· Tipus de conflictes.\n· Conflicte i personalitat o caràcter. L´assertivitat.\n· La resolució de conflictes, eines, habilitats, valors.\n· Comportaments davant del conflicte. Model Thomas- Kilman.\n· Com afrontar els conflictes més habituals amb els usuaris.\n· Habilitats per la resolució de conflictes. El model de Borissof.\nEl curs de reptes com oportunitat de millora, consta de 4 mòduls didàctics repartits en 4 setmanes. Cada setmana inclou uns mòduls teòrics. Dins la unitat de la setmana també trobareu un fòrum on haureu de seguir un debat que es proposarà sobre un tema relacionat amb els materials teòrics i exercicis pràctics que s'han de lliurar a l'espai corresponent. Tant els debats que es proposin com els exercicis, són obligatoris per la certificació de les hores de formació.\nUnes paraules… Us volia explicar que fa dies vai...\nÀgape a Catalunya Ràdio Amics ja esticpreparant ...\nVols guanyar un llibre? Fes unm'agrada! Entre to...\nActivitats de desembre al nostre centre ...


La petjada de Rubí: RubíPlanet, es reestrena\nA Rubí hi ha molts blocaires i RubíPlanet és la millor manera de seguir l'actualitat de la rubisfera per no perdre's ni un detall de les actualitzacions més interessants. Ahir dissabte, el creador d'aquesta iniciativa, Lluís Martí, va estrenar la nova etapa de l'agregador de blocs, que a partir d'ara utilitza el feed aggregator Moonmoon. Aquest nou model de RubíPlanet evitarà els problemes que es tenien fins ara amb alguns blocs de la ciutat i té una imatge més atractiva.\nA dia d'avui, es troben 37 blocs vinculats a aquest portal. La única condició és que el bloc tingui una vinculació amb la nostra ciutat. En aquest llistat, que va variant amb baixes i altes, trobem polítics, blocs de programes de Ràdio Rubí, blocs personals de rubinencs, blocs de grups d'amics de la ciutat, esportius o d'associacions i entitats del municipi, entre d'altres.\nSi algun rubinenc desitja vincular el seu bloc a RubíPlanet pot fer-ho enviant un correu al seu administrador. Qui ho vulgui, també pot subscriure's al RSS de RubíPlanet.\nCom a blocaire rubinenc vull donar les gràcies al Lluís per continuar oferint aquest gran servei a la ciutat, punt d'unió de molts rubinencs interessats en la seva ciutat!\nEtiquetes RubíPlanet, rubisfera\nGràcies a tu per aquest article i a tots aquells que continuen participant a RubíPlanet.\n15 de febrer de 2010, a les 10:16\nEstic d'acord amb La Petjada: és un molt bon servei el que ofereix Rubiplanet. Amb un cop d'ull pots veure quines novetats hi ha als blocs dels rubinencs/es. I en un moment de poc temps per tot com l'actual, s'agraeix tenir un mitjà àgil per informar-se de què passa a la ciutat.\nFelicitats pel nou format!\n16 de febrer de 2010, a les 14:23\nRubiplanet nos dió la oportunidad de conocer nuevos blogs de gente de Rubí.\nNosotros como bloggers de Rubí, queremos felicitar la labor que hace Rubiplanet.\nEvidentment, enhorabona a Rubiplanet, la seva tasca cohesionadora ha estat i és immillorable.\nPerò a mi m'agradava més el disseny d'abans.\n16 de febrer de 2010, a les 15:57\n21 de febrer de 2010, a les 23:56


El rector de l’església de Sant Cristòfor Màrtir de Picassent, Vicent Cardona es jubila – RiberaTV\nEl rector de l’església de Sant Cristòfor Màrtir de Picassent, Vicent Cardona es jubila\nL’alcaldessa del municipi, Conxa Garcia, ha rebut els dos preveres al despatx de l’alcaldia. Per una banda, per agrair a mossén Cardona tota la tasca desenvolupada a Picassent durant tots estos anys i per altra banda, per donar-li la benvinguda a mossèn Joan i animar-lo a continuar amb la tasca pastoral del seu antecessor\nVicent Cardona va nàixer a Llombai, a la Ribera Alta i va ser ordenat sacerdot l’any 1969. Durant els seus 52 anys de ministeri sacerdotal, és l’any 2008 quan arriba a Picassent, concretament a la parròquia de Sant Cristòfor Màrtir on es fa càrrec, també com a consiliari, de les Escoles Parroquials. Després de 13 anys de servei sacerdotal al municipi, ha arribat el moment de la seua jubilació.\nAl setembre de 2019 va celebrar a Picassent els seus 50 anys com a sacerdot i la Junta Directiva de la Confraria de la Mare de Déu de Vallivana el va nomenar confrare d’Honor i li va imposar la medalla d’Or de la mateixa.\nEnguany, arribada la seua jubilació, li passa el relleu en el ministeri sacerdotal a Joan Tomàs, natural de Cocentaina i qui durant les pròximes setmanes entrarà com a rector titular de la parròquia de Sant Cristòfor Màrtir.\nEl rector de l’església de Sant Cristòfor Màrtir de Picassent, Vicent Cardona es jubila added by Ribera Televisió on 22 juny, 2021


Els bombers de la Diputació treballen de valent pel temporal\nin En Valencià, Portada, Ribera Alta\nEl impresionant temporal que anit va omplir de rellamps, trons i sobretot d’aigua aquesta pasada nit, ha mantigut treballant de valent als efectius del Consorci Provincial de Bombers de València, que encara en estos moments continuen desfent les consequències de dit temporal.\nAixí, des del Consorci ens informen que en Alginet, fa uns moments, els efectius es trobaven intentant rescatar els tres ocupants atraopats dins d’un vehicle que ha caigut a un camp totalment anegat per l’aigua caiguda al llarg de la passada nit. Aquest fet s’hi ha produït al Club de Tenis, Mocarra, a la altura del barranc Algarins.\nHan actuat al lloc del sinistre dotacions de Silla, Catarroja, el sergent d’Alzira i l’oficial de guàrdia, aconseguint rescatar finalment les tres persones de l’interior del vehicle. En el rescat han col·laborat també la Policia Local d’Alginet i la Guàrdia Civil.\nEn aquestes imatges es veu cóm ha quedat el vehicle després de l’evacuació de les tres persones:\nÉs només un exemple dels molts servicis que els bombers han hagut de prestar i encara continuen prestant, com a consequència d’un temporal que en descarregar amb tota la seua força per la nit, ha sorprés a tothom.\nEn Alfafar, l’aparcament del centre comercial Carrefour, s’ha anegat el parking per complet, així com el túnel que conecta aquesta zona amb el centre de la població. Les imatges, parlen per elles soles.\nl’Agència Estatal de Meteorologia ha informat dels nivells de precipitacions en l/m² acumulats des de mitjanit fins a les 9 hores d’aquest matí. Red AEMET y SAIH CH Júcar:\nAeropuerto de València: 52.0\nFestival de Filosofía Avivament en el MuVIM\nEs desactiva l'alerta nivell taronja a la província de València


MONT-ROIG I PIC DE TARTERA (28/05/2017)\nPublicat per Roger 5/29/2017\nAquest cap de setmana hem sortit. Hem anat fins a Tavascan per pujar el cim del Mont-Roig.\nSortim de Centelles el dissabte a les 3 de la tarda per anar fins a Lladrós on dormirem després d'un bon sopar a Ribera de Cardós.\nEl diumenge ens llevem a les 5 de la matinada, esmorzem i prenem els cotxes per pujar fins a Tavascan on agafem la carretera que va cap al càmping de Graus i la Pleta del Prat, prenem un trencall a mà dreta per agafar la pista que porta cap a Pleta Palomera on deixarem els cotxes.\nDes de Pleta Palomera surt el camí que prendrem, sempre amb el cim del Mont-Roig a la vista al fons de la vall, que comença per l'interior d'un bosc de bedoll que va canviant cap un bosc de més alta muntanya dominat pel pi.\nEl desnivell es guanya molt progressivament en inici, això ens permet escalfar bé les cames.\nPassem per paratges molt bonics que ens criden l'atenció, com una successió de salts d'aigua que baixen encaixonats a la nostra esquerra, o unes grans llesques de roca arrodonides per l'erosió pas del temps, el gel i l'aigua.\nJa al fons de la vall, després de creuar diverses vegades el riu que baixa animat de l'aigua de desglaç, ens comencem a enfilar, ara si, de veritat fent ziga-zagues per guanyar altitud ràpidament alternades amb les pirmeres congestes de neu.\nDesprés dels primers ressalts importants guanyem altitud i vistes. A la nostra esquena ens queda el Pic de Certascan i el massis de la Pica d'Estats.\nEn poc més de 3 hores de la sortida arribem al refugi lliure de Mont-Roig.\nDes del refugi decidim sortir per la dreta, deixant el cim a la nostra esquerra. De seguida trobem llargues congestes de neu que ens permeten guanyar desnivell amb facilitat. Prop de l'aresta s'acaba la neu per deixar pas a un tram de tartera que es fa més feixuga de pujar.\nAl arribar a l'aresta girem a l'esquerra per atacar el primer dels dos cims bessons del Mont-Roig sense grans dificultats.\nEl pas del primer al segon cim és el tram més compromès de la sortida d'avui. S'ha de baixar fins l'enforcadura per un camí empinat que fa curtes ziga-zagues perdent altitud ràpidament, creuem un pas de congesta de neu per tornar a enfilar-nos aquesta vegada havent de grimpar una mica més per la cresta amb una roca descomposta però amb bones preses que ens porta directament al segon cim del Mont-Roig.\nPer sortir del cim encara ens queda algun pas de desgrimpada fins que s'eixampla l'aresta que es converteix en una carena més ample i arrodonida.\nVistes des del cim del Mont-Roig mirant cap a la Maladeta\nAprofitem que passem prop del cim del Pic de Tartera per pujar-hi. Primer al vertex geodèsic i després fins le gran fita de pedra que marca el cim.\nTornem cap al coll per començar el descens, primer per una tartera que es converteix en una llarga congesta de neu que ens permet perdre altitud amb molta velocitat. Deixem la neu prop del refugi on ens espera l'Anna i on dinarem.\nDesprés de dinar continuem el descens, tornem a creuar riu numeroses vegades que ara baixa amb més força com a conseqüència del desglaç provocat per la forta calor del dia. Al tornar a entrar al bosc s'agraeix l'ombra dels arbres, després de tot el dia a ple sol.\nAquest darrer tram es fa llarg a causa del cansament acumulat al llarg del dia.\nArribem al cotxe després de prop de 12 hores d'excursió. Ha estat un dia llarg i profitós. Molt bones vistes en molt bona companyia. Ara ja només queda la llarga tornada en cotxe fins a Centelles amb una parada per sopar al arribar a Ponts.\nMalauradament les nostres gestes quedaran eclipsades per la proesa que ha aconseguitn en Kilian Jornet que només ha trigat 5 hores més que nosaltres en la seva ascenció de rècord a l'Everest.\nEtiquetes de comentaris: CCEC mont-roig pallars Pirineos pirineu pyrenees\nEnhorabona pel Montroig!!!! vaja sortida i que bé us ho heu passat. Gràcies per la crònica!!\n30 de maig de 2017 a les 17:19\nQuina sortida més maca! Ja ho vaig dir pel watsap, que quan ho he llegit, m'ha semblat com si fos amb vosaltres. Quin pais més maco que tenim. I quins grans excursionistes! Salut i fins aviat! Una abraçada a tots!\n31 de maig de 2017 a les 8:36\nLa Mola - Cova Simanya - Montcau


Un ferit lleu en xocar contra la parada de bus de davant del River | BonDia Diari digital d'Andorra.\nRedacció/Agències / Foto: Jordi Seabra / RTVA\nEls fets van tenir lloc poc abans de dos quarts d’onze del matí quan l’home, que conduïa un Volkswagen Golf amb matrícula andorrana, es va sortir de la via i va topar contra la marquesina de la parada d’autobús. Tot seguit va impactar contra dos vehicles que estaven estacionats, un Audi i un Renault Clio, ambdós, també, amb matrícula del Principat. Finalment, va impactar contra el mur de l’edifici a pocs centímetres de l’aparador de la farmàcia. El cos de policia va rebre l’avís a les 10.34 hores del matí.\nL’home ferit va ser donat d’alta a finals del matí, tal com van informar des del centre hospitalari, després d’haver patit una ferida oberta a la cara. Segons testimonis presencials dels fets, recollits per Andorra Televisió, l’empleada de la farmàcia va ser la primera que va atendre el conductor del vehicle, que va topar contra la parada. Aquesta dona va explicar que el ferit presentava, a més d’una ferida al rostre, dos talls al braç que sagnaven molt però que en principi no revestien gravetat, com així es va confirmar, quan l’home va ser atès al servei d’Urgències. Aquest testimoni va afegir que el ferit estava totalment conscient i afirmava que el cotxe li havia relliscat al revolt.\nNo és la primera vegada que un vehicle impacta en aquest mateix punt, contra la parada d’autobús. En aquest sentit, cal recordar un accident en el qual es van veure implicats dos vehicles que van acabar xocant contra la parada l’octubre del 2017. Va ser el 27 d’octubre a la nit quan es va produir un aparatós accident a l’altura del centre comercial entre dos turismes amb plaques andorranes. Tots dos vehicles circulaven en direcció sud quan van col·lidir i es van endur per endavant la mateixa parada d’autobús. En aquella ocasió, els dos vehicles van acabar un damunt de l’altre. Malgrat els danys materials i l’espectacularitat de l’accident, no hi va haver cap ferit de gravetat.\nA causa d’aquests accidents, ahir, els treballadors del centre comercial i la benzinera, van mostrar el seu neguit per aquestes situacions.


Pau Alabajos presenta 'L'amor i la ferocitat' dissabte a l'Olleria - VilaWeb\nPau Alabajos presenta ‘L’amor i la ferocitat’ dissabte a l’Olleria\nDins el cicle 'Acústics al teatre' que tindrà continuïtat el 8 d'octubre amb Noe i Col Omet\nEl Teatre Goya de l’Olleria enceta dissabte una segona série de concerts del cicle ‘Acústics al teatre’ amb l’actuació de Pau Alabajos, qui hi presentarà el seu darrer disc ‘L’amor i la ferocitat’, en què el cantautor de Torrent experimenta amb noves sonoritats.\nAquest treball l’ha enregistrat al bressol del country, a Nashville (Tennessee), i n’ha resultat un disc més elèctric que els anteriors, sense perdre l’essència acústica que l’ha acompanyat en els discs anteriors. Una de les novetats del l”Amor i la ferocitat’ és que es pot escoltar íntegrament per YouTube amb un videoclip per a cada cançó. Podeu veure’ls ací.\nEl concert està programat a les 20.00 d’aquest dissabte 1 d’octubre. El cicle organitzat per l’Ajuntament de l’Olleria seguirà el 8 d’octubre amb l’actuació de Noe i de Col Omet, també a les 20.00.\nPau Alabajos: ‘Eixe disc és gravat en la situació política en què més ràbia he sentit’ Entrevista 31.01.2016


InicioBlanesBlanes acull aquest cap de setmana la 1a Fira Playmobil\n15 març, 2019 Josep Lluís Vidal Blanes, Portada, Societat 0\nPlaymobils gegants a la 1a Fira Playmobil de Blanes. Foto: Aj. Blanes\nEl passeig de Mar de Blanes serà l’escenari que acollirà aquest cap de setmana la 1a Fira de Col·leccionisme Playmobil. Es tracta d’un esdeveniment que inclou diverses activitats per a persones de totes les edats tot i que l’atractiu principal seran les parades de col·leccionistes de figures i complements dels ‘cliks’ que es van fer famosos als anys 70 i 80. En total, hi haurà una desena.\nA banda d’això, hi haurà els tallers de creativitat, uns espais didàctics relacionats amb la iconografia Playmobil. Entre els tallers, n’hi haurà un d’arts plàstiques, un per confeccionar caretes amb els personatges Playmobil i un altre de maquillatge de fantasia. Altres al·licients seran un photocall de personatges infantils, un sorteig o un parc infantil, entre altres.\nPer altra banda, fora del recinte firal, els visitants podran seguir la ruta dels aparadors Playmobil, que consisteix en anar descobrint diversos personatges de gran format amagats en els aparadors dels comerços del nucli històric. En total són una quinzena de figures gegants.


La Diputació impulsa el talent dels joves valencians a través de les beques de postgrau – Noticies en Valencià de València Castelló i Alacant\n29 septiembre, 2017 vlcseo 191 Views 0 Comments\n“El més important és que es poden crear noves oportunitats i que el talent jove es puga revertir a la societat”, ha assenyalat el president de la Diputació de València, Jorge Rodríguez, qui ha assegurat que aquest programa “és un dels que em sent més orgullós, ja que permet compartir el talent, especialment davant una realitat tan complexa com l’actual, en la qual es necessiten perfils interdisciplinaris”.\nPer la seua banda, el diputat de Projectes Europeus, Bartolomé Nofuentes, ha incidit en la necessitat de fer projectes forts “perquè puguen tenir continuïtat en el futur”. De fet, des de l’àrea es treballa en la creació d’una xarxa de talent amb els municipis i les empreses, així com en l’obtenció de finançament europeu per al seu desenvolupament. En la convocatòria d’enguany són 222 els projectes que s’estan implantant en municipis valencians en àrees com la transparència o la innovació.\n‘Chatterplant’ i un jardí etnobotànic a Aras de los Olmos\nEn l’acte s’ha presentat el projecte ‘Chatterplant’, a càrrec de l’equip València UPV IGEM, un grup d’estudiants de la Universitat Politècnica de València que participen en la present edició de l’iGEM (International Genetically Engineered Machine), un concurs de biologia sintètica d’àmbit internacional que funciona com una gran incubadora de joves talents.\nEl projecte consisteix a construir alguna cosa semblat a un ordinador agrícola, una interfície que permeta la comunicació amb les plantes a partir d’estímuls, de manera que es puga intervenir en el seu comportament per a, per exemple, retardar la seua floració o detectar canvis d’estrès en els vegetals. Bartolomé Nofuentes ja va rebre al grup el passat mes de maig i s’estudien línies de col·laboració, com la cerca de finançament europeu per al desenvolupament de la recerca.\nAixí mateix, durant la jornada s’ha conegut el projecte ‘Diseño de la Ruta Botánica y de los aprovechamientos forestales. Organización del Jardín Etnobotánico’ del municipi d’Aras de los Olmos, una idea desenvolupada en un dels 222 projectes que enguany s’estan duent a terme sota el paraigua de les beques de postgrau del programa de Gestió i Retenció del Talent de la Diputació de València.\nEl documental ‘Fills del silenci’ arriba aquesta setmana als cinemes Aragó →\nL’alcaldessa de Godella, Eva Sanchis, i la regidora de Cultura en aquest mateix consistori, Tatiana Planes, han fet entrega a


Oficina tècnica de IAEDEN-Salvem l'Empordà Bona part de la tasca en defensa del territori que es realitza des de la IAEDEN i Salvem l'Empordà és l'activitat legal davant de diferents projectes que pretenen agredir el nostre petit país. En aquest apartat podreu seguir les accions legals que portem a terme així com els comunicats de premsa associats.\nComunicat de premsa (15/06/2012) Sant Martí d'Empúries L'IAEDEN-Salvem l'Empordà i el Fòrum l'Escala-Empúries s'adhereixen a la indignació dels veïns de l'Escala i Sant Martí d'Empúries per la tala excessiva d'arbres a la duna litoral. Suggeriments (01/06/2012) Torroella de Fluvià Suggeriments en la instal·lació de tres aerogeneradors. Al.legacions (08/05/2012) Siurana Al.legacions al creixement de 112 cases noves que planteja l'ajuntament de Siurana. Al.legacions (02/05/2012) Aiguamolls de l'Empordà Al.legacions contra la legalització de l'activitat ramadera de les búfales als Aiguamolls de l'Empordà. Al.legacions (16/04/2012) Aiguamolls de l'Empordà Al.legacions contra la venda de la Torre Mornau per part de l'INCASOL - Generalitat de Catalunya. Al.legacions (11/04/2012) Roses Al·legacions a l'aprovació inicial del pla parcial urbanístic SUD 13 Mas d'en Puig/Boscà-Fumats.\nAl.legacions (30/03/2012) Vall de Santa Creu (Port de la Selva) Al.legacions per mantenir la Vall de Santa Creu dins del catàleg de protecció del POUM de Port de la Selva. Suggeriments (20/03/2012) Ordis A Sugeriments a l'bast de l'informe de sostenibilitat ambiental per a la implantació d'una nova benzinera al terme municipal d'Ordis (C-26) Suggeriments (08/02/2012) Catalunya Aportacions a l'ISA preliminar del Pla de determinació de zones de desenvolupament prioritari per a la implantació de parcs eòlics a Catalunya. Al.legacions (06/02/2012) Vilafant Al.legacions a una activitat extractiva al riu Manol. Sugeriments (16/01/2012) Alt Empordà Sugeriments del PRINCALB 2011\nSuggeriments (05/12/2011) Catalunya Hem enviat els suggeriments, que han elaborat vàries entitats ecologistes, a l’Informe de Sostenibilitat Ambiental Preliminar del Pla de l’Energia i del Canvi Climàtic 2012-2020. Recurs de reposició (25/11/2011) Palau-Saverdera Recurs de reposició contra el condicionament de la carretera GIV6102 entre Roses i Palau-Saverdera i dins de Parc Natural dels Aiguamolls de l'Empordà. Al.legacions (26/07/2011) Empordà Al.legacions de la plataforma No a la MAT contra el projecte de línia de molt alta tensió al seu pas per l'Alt Empordà. Comunicat de premsa (22/07/2011) Vall de Santa Creu (Port de la Selva) Comunicat de premsa on demanem la dimissió o cessió de la Directora General de Polítiques Ambientals de la Generalitat Al.legacions (07/07/2011) Riumors Al.legacions al nou POUM de Riumors. Comunicat de premsa(31/06/2011) Vall de Santa Creu (Port de la Selva) Comunicat de premsa sobre la llei Òmnibus en relació als articles 393 i 394 de modificació de la Llei 4/1998 de protecció de cap de Creus, pel que fa a l’exclusió del nucli de la Vall de Santa Creu de l’àmbit de protecció. Comunicat de premsa (26/06/2011) Torroella de Fluvià Suggeriments a la modificació puntual del sòl no urbanitzable del municipi de Torroella de Fluvià sobre activitats extractives. Al.legacions (20/06/2011) Vall de Santa Creu (Port de la Selva) Al·legacions a la llei Òmnibus en relació als articles 393 i 394 de modificació de la Llei 4/1998 de protecció de cap de Creus, pel que fa a l’exclusió del nucli de la Vall de Santa Creu de l’àmbit de protecció. Comunicat de premsa (09/06/2011) Empordà Novè aniversari del naixement de Salvem l'Empordà Comunicat de premsa (08/06/2011) Catalunya Aturem la llei Òmnibus!!! Comunicat de premsa (27/05/2011) Albera Els militars provoquen incendis a l'Albera. Exigim l’aturada immediata i indefinida de qualsevol maniobra i entrenament militar a l’Albera. Comunicat de premsa (17/05/2011) Empordà Preocupació per a les actuacions forestals que es duen a terme a la nostra comarca. Sota els objectius de la prevenció d'incendis diverses administracions realitzen actuacions que resulten totalment contraris als objectius plantejats i posen directament en perill els valors naturals de les nostres serralades. Comunicat de premsa (31/03/2011) Roses Exigim el cessament del Director General d'Urbanisme. IAEDEN-Salvem l'Empordà i l'ANG considerem que cal fer efectiva la sentència del Tribunal Suprem que va anul·lar el Pla Parcial del sector industrial de la carretera de Vilajuïga. Comunicat de premsa (04/03/2011) Roses El Tribunal Suprem anul·la el Pla Parcial del sector industrial de la carretera de Vilajuïga. També anul·la la modificació puntual del Pla General de Roses que va reclassificar 27 hectàrees de sòl com a urbanitzable. Resolució judicial (01/03/2011) Albera-Catalunya El Tribunal Superior de Justícia de Catalunya ha resolt que es suspenen totes les Zones de Desenvolupament Prioritari (ZDP) de Parcs eòlics de Catalunya. Comunicat de premsa (11/02/2011) Palau de Santa Eulàlia Restauració de la legalitat urbanística: enderrocar les naus industrials de Palau de Santa Eulàlia. Comunicat de premsa (31/01/2011) Palau-Saverdera i Capmany Al.legacions als POUMs de Palau-Saverdera i Capmany. Al.legacions (31/01/2011) Palau-Saverdera i Capmany Document sencer de les al.legacions als POUMs de Palau-Saverdera i Capmany.\nComunicat de premsa (30/01/2011) Cap de Creus Salvem l’Empordà sol.licita informació sobre l’ampliació de El Bulli dins el Parc Natural de Cap de Creus. Coneix Can Met


Posa el teu granet de cacau per la salut mental - Veritas\nPosa el teu granet de cacau per la salut mental\nLa xocolata solidària Veritas\nSabies que 1 de cada 4 persones pateix un trastorn de salut mental al llarg de la seva vida?\nSegons l’Organització Mundial de Salut (OMS), els trastorns de salut mental es caracteritzen per una combinació d’alteracions del pensament, la percepció, les emocions, la conducta i les relacions amb els altres que sovint dificulten el dia a dia de les persones que els pateixen.\nN’hi ha una gran varietat i cadascun es manifesta de manera diferent. A més, encara que teòricament pugui haver-hi persones amb més predisposició que d’altres a patir-ne, els factors ambientals poden afectar de manera determinant en la seva aparició; per això tothom hi està d’exposat.\nAixí doncs, la depressió, l’ansietat, els trastorns de la conducta alimentària (TCA), el trastorn obsessiu compulsiu (TOC), el trastorn bipolar, les addiccions o l’esquizofrènia són alguns exemples de trastorns de salut mental que, segons l’OMS, 1 de cada 4 persones pateix o patirà en algun moment de la seva vida de manera més o menys lleu.\nLa salut mental, una realitat silenciada i estigmatitzada\nLes persones amb trastorns de salut mental moltes vegades topen amb els prejudicis que la societat té al voltant d’aquest tema i pateixen discriminacions derivades d’una concepció social distorsionada d’aquesta realitat. Per aquest motiu, la salut mental ha estat silenciada i estigmatitzada durant molt de temps, tot i que és una qüestió molt present en la nostra societat.\nA finals de l’any 2020, el Sistema Nacional de Salut espanyol informava que el 27,7% de les persones persones que es visiten a l’atenció primària presenten trastorns de salut mental. Les dones en pateixen amb més freqüència que els homes, malgrat que varia amb l’edat, ja que fins als 19 anys els trastorns mentals són més comuns entre els homes.\nEl problema de salut mental més registrat en les històries clíniques d’atenció primària és el trastorn d’ansietat, que afecta el 6,7% de població amb targeta sanitària. És un trastorn amb freqüència relativament estable entre els 35 i 84 anys i que afecta principalment dones amb rendes baixes.\nUna altra dada destacada és que, segons l’Institut Nacional d’Estadística, la primera causa de mort externa a Espanya és el suïcidi, amb més de 3.900 defuncions durant l’any 2020.\nDavant d’aquestes dades, és evident que la salut mental és un problema real en la nostra societat. Els últims anys, els trastorns de salut mental s’han incrementat cada vegada més; per això n’hem començat a prendre consciència i estem més oberts a reconèixer-los, tot i que encara ens queda molt per avançar i per fer. Els trastorns de salut mental continuen amagant-se, i això fomenta l’estigmatització. Trencar l’estigma és feina de tota la societat.\n*En l’elaboració d’aquest contingut han participat l’Hospital Sant Joan de Déu, l’Hospital Clínic de Barcelona i l’associació Obertament.\nLa xocolata ecològica i solidària Veritas\nA Veritas tenim el compromís de fer del nostre món un lloc millor, i per aquest motiu volem donar visibilitat a la salut mental i donar suport a les associacions locals que la tracten.\nSeguint aquest propòsit, presentem la xocolata ecològica i solidària Veritas, amb el compromís de donar el 100% dels beneficis de la seva venda a associacions que treballen per a la prevenció, el tractament i la recuperació de les persones amb trastorns de salut mental.\nA més de ser solidària, aquesta xocolata és molt bona, perquè té un 72% de cacau i un 0% de sucre, ja que està endolcida amb eritritol i fibra d’atzavara.\nLa salut mental és cosa de tots. Posa-hi el teu granet de cacau.\nA Veritas apostem per les persones i el planeta\nA Veritas cada dia treballem per generar un impacte positiu a la societat, per aquest motiu impulsem campanyes socials i solidaries. En aquest sentit, la xocolata Veritas és el segon producte solidari que Veritas llança al mercat.\nEl primer va ser el desodorant ecològic i solidari Viridis, un producte d’higiene femenina completament lliure de substàncies químiques i perjudicials per a la salut de la dona que vam presentar l’any 2019 amb el compromís de donar el 100% dels beneficis de la seva venda a entitats socials que treballen per acompanyar les dones que conviuen amb el càncer de mama.\nAl llarg d’aquests dos anys, hem aconseguit recaptar un total de 28.000 euros que hem repartit entre 5 entitats.\nAlimentació per millorar la salut mental\nEl Centre de Recerca Biomèdica en Xarxa (Cibersam) i l’Institut de Recerques Biomèdiques August Pi i Sunyer (IDIBAPS) han elaborat una guia que dona consells nutricionals per millorar els hàbits en el menjar, desmunta mites de nutrició i proposa receptes per millorar la salut física i mental.


El càtering del teu estand: Una experiència amb 5 sentits - Congrexpress, S.L.\nEl càtering pot ser tot un art i una eina molt útil a l’hora de relacionar-nos amb els clients que visiten l’estand. Com diríem col·loquialment: “conquesta per l’estómac” i completa així una experiència que perduri en la memòria dels que ens visiten.\nHi ha diferents opcions que podem escollir, en el cas que vulguem afegir el toc “gastronòmic” o “gourmet” al nostre estand. Des de les més senzilles i no per això menys dignes o imaginatives, fins a les més sofisticades.\nCada vegada més, demanem que el menjar i la beguda siguin saludables, incorporant aliments de primera qualitat i elaborats de forma artesanal. De la mateixa manera, les preparacions industrials i els aliments processats van perdent força, donant pas a opcions més sanes i presentacions originals, alineades amb els valors i la personalitat de cada empresa o marca.\nIncorporar el benestar de les persones com a concepte i benefici en la nostra estratègia comunicativa, és cada vegada més rellevant i fa que el visitant senti que ens preocupem per ell, i per tant ens tingui en major consideració.\nAixí, podem escollir:\n– Uns senzills caramels, bombons, galetes … Aquests productes poden presentar-se amb l’embolcall personalitzat, on apareix el logotip de l’empresa o marca.\n– Si fem un pas més, podem oferir cafè, te, refrescs, fruits secs …. Encara que aquesta opció sigui senzilla, sempre podem donar-li un toc especial, oferint productes ecològics i saludables.\n– Si volem anar una mica més enllà, podem obsequiar amb un producte que no només tingui l’embolcall personalitzat, sinó que també la forma, el color, la textura o fins i tot el gust recordin a l’activitat o al logo de l’empresa. Un bon exemple serien les galetes personalitzades. Aquests productes es poden sofisticar tant com vulguem ja que hi ha múltiples propostes que faran que el visitant es pugui portar a casa un “trosset” de la nostra empresa.\n– I si volem que l’experiència sigui completa, podem incloure en el propi estand l’elaboració del producte a obsequiar, a més de servir-lo i degustar-lo.\nVALOR AFEGIT, BARMANS\nLes tendències ens parlen de baristes experts elaborant cafès, bàrmans creant còctels personalitzats i especials per a l’ocasió, talladors professionals de pernil …. En alguns casos, la pròpia elaboració del producte pot convertir-se fins i tot en una activitat o taller, on els visitants poden interactuar, gaudint l’experiència des del moment zero de la creació, fins a la degustació.\nPodem ser molt creatius en oferir un servei de càtering a l’estand, així que consulta’ns les diferents i originals opcions que podem oferir-te. Segur que et sorprens!


Haus Alpina Lech Àustria - Ofertes d'hotels amb els MILLORS DESCOMPTES EN LÍNIA\nDescompte a Haus Alpina\nOmesberg 6, Lech Centre, Lech, Àustria, 6764 - Excel·lent ubicació - Veure al mapa\nSi el que està buscant és per un hotel ben situat a Lech, no busqui més enllà de Haus Alpina. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Haus Alpina asseguren una estada plaentera als seus clients. Les carecterístiques més important de l'hotel inclouen servei d'habitacions, habitació familiar, visites turístiques, caixa forta.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com sauna, esquí, jardí, sauna que faran de la vostra estada una experiència inoblidable. Sigui quina sigui la seva raó per visitar Lech, el Haus Alpina és el lloc perfecte per una estimulant i emocionant escapada.


Jutgen un policia local de Platja d'Aro per simular una caiguda i cobrar una indemnització - El Gerió Digital\nEl fiscal i l'acusació particular demanen 3 anys de presó\nDimarts, 27 de març de 2018 14:45h\nImatge del judici a Girona amb l'agent i els dos testimonis acusats d'estafa que s'ha celebrat avui © ACN\nEl Jutjat Penal 2 de Girona ha començat a jutjar aquest dimarts un agent de la Policia Local de Platja d'Aro (Baix Empordà) acusat de simular una caiguda en horari de treball i reclamar una indemnització.\nLa fiscalia i l'acusació particular, que representa l'Ajuntament, demanen 3 anys de presó per un delicte d'estafa, una inhabilitació professional per aquest mateix període i que retorni prop de 2.600 euros, la quantitat que va cobrar de la mútua durant el temps que va estar de baixa. La suposada caiguda es va produir el 5 de juliol del 2013 a l'entrada de la seu de la Policia Local. Una de les proves clau són les imatges que les càmeres de seguretat van enregistrar del moment i on no es veu que l'agent caigui. La seva defensa ha insistit en posar en dubte l'autenticitat d'aquestes imatges.\nL'acusat, que actualment treballa a la Policia Local de Platja d'Aro (Baix Empordà), va presentar una demanda de reclamació patrimonial a l'Ajuntament el desembre del 2013 per una suposada caiguda. L'accident s'hauria produït quan estava de servei, el 5 de juliol d'aquell any pels volts d'un quart de quatre de la tarda. Va al·legar que unes rajoles de la vorera que estaven en mal estat el van fer caure i que va acabar picant amb l'espatlla contra un arbre. Arran de les lesions, va anar al metge de la mútua i li van fer la baixa. La reclamació patrimonial la va fer inicialment per 1.862 euros però després la va ampliar a 6.185 euros.\nL'agent, que no ha respost les preguntes de l'acusació particular (representada per l'advocat Carles Monguilod en nom del consistori), ha justificat aquesta ampliació tot dient que li ho va demanar el responsable de Recursos Humans del cos quan li van donar l'alta. I ha insistit que "va cobrar només el sou estant de baixa". Quan se li ha preguntat per la caiguda, ha explicat que ell no es va fixar si l'havia vist algú perquè va sentir "vergonya" d'haver-ho fet anant amb l'uniforme i que es va aixecar ràpid. I s'ha defensat dient que, "si ho hagués volgut simular, ho hauria fet en un altre lloc" perquè coneixia que a la comissaria hi havia càmeres de vigilància. També ha explicat que es va fer mal a l'espatlla, el mateix que uns tres mesos abans li havien operat. En veure que el dolor anava a més, va anar a veure el metge.\nDurant el judici, l'agent acusat ha explicat que els dos testimonis van declarar voluntàriament durant la instrucció del cas i van dir que havien presenciat la caiguda. Ha detallat que són coneguts perquè tots tres comparteixen la seva afició pel Real Madrid i que a vegades coincideixen al bar. També ha negat haver acordat una quantitat de diners si testificaven a favor seu.\nPer la seva banda, els dos acusats d'actuar en connivència amb el policia també estan processats per un delicte d'estafa. Al judici han negat haver vist com queia i han afirmat que van testificar a favor seu per "fer-li un favor". De fet, han assegurat no conèixer els detalls del document que l'agent els va donar per firmar perquè no se'l van llegir.\nUna part important del judici s'ha centrat en les imatges de les càmeres de vigilància que hi ha a l'entrada de la seu policial. Tant el fiscal com l'acusació particular defensen que són una peça clau perquè en elles es veu com l'agent entra sense que s'entrebanqui ni caigui, tal com assegura que va passar. A més, també han destacat que crida l'atenció que, una estona després, es veu com l'agent surt i fa fotografies al terra, just en el punt on al·lega que es va produir l'accident.\nDurant la sessió també han declarat altres agents de la Policia Local. Entre ells, hi havia l'agent que anava amb ell just abans de la suposada caiguda. Tornaven de fer un cafè i ha assegurat que, malgrat tenir-lo davant i a un metre de distància, en cap moment va veure que caigués. I ha explicat que no va tenir coneixement de l'incident fins al cap d'un temps i que aquell dia no li va comentar res.\nLa defensa ha centrat els esforços per posar en dubte l'autenticitat de les imatges, al·legant que es podrien haver manipulat o que no es corresponen amb aquell dia. El pèrit que han aportat al judici ha dit que no podia assegurar que aquelles imatges fossin autèntiques perquè hi havia dubtes sobre la custòdia de les imatges i del moment en què es van bolcar. Ara bé, també ha admès que tampoc havia trobat indicis de manipulació.\nPer contra, el responsable de la base de dades de les càmeres de seguretat, un agent del cos, que va ser qui les va bolcar en un DVD i custodiar, ha defensat que les imatges són d'aquell dia perquè les va visionar just l'endemà. I ha afegit que l'aparell que les enregistra inclou un sistema d'encriptament que fa impossible manipular aspectes com ara la data i que es guarden de forma automatitzada. També ha assegurat que ningú més podia tenir-hi accés perquè les guarda sempre en un calaix amb clau del seu despatx.\nUna profecia que es va complir\nUn altre detall que s'ha donat a conèixer en el judici és que el cap de la Policia Local, juntament amb d'altres comandaments, s'havien reunit el 5 de juliol del 2013 amb l'agent processat per informar-lo d'un expedient sancionador contra ell, que el deixava sense sou i feina per un període que no s'ha especificat. Va ser just abans de la suposada caiguda. El cap del cos ha explicat en el judici que els va "cridar molt l'atenció" el fet que l'agent els preguntés "què passaria si aquell dia tenia un accident". Quan van saber que al cap d'unes hores s'havia agafat la baixa per la caiguda, encara els va semblar més "sospitós".\nTampoc han quedat provades les lesions que va patir durant la suposada caiguda. Un dels metges que el va atendre ha explicat que no es van observar danys. Només una inflamació a l'espatlla i problemes de mobilitat que es podien atribuir a l'operació a què havia estat sotmès uns mesos abans. Tant ell com el traumatòleg, després de veure els resultats de les proves, van decidir que li podien donar l'alta.\nFalta per declarar el metge que el va atendre el primer dia. Ho farà el pròxim dijous, dia en què es reprendrà el judici.\nTant el fiscal com l'acusació particular demanen 3 anys de presó per a cadascun dels acusats per un delicte d'estafa. Consideren que el policia va simular la caiguda per aconseguir un "enriquiment il·legítim" amb la demanda per danys. I que va comptar amb la complicitat dels dos testimonis processats com a "única prova" per a la reclamació patrimonial. En el cas de l'agent, també demanen 3 anys d'inhabilitació professional i el pagament a la mútua de prop de 2.600 euros, la quantitat que va percebre mentre va estar de baixa.


Eth susvelhant deth far: Consells per a blocaires\n«Sigues tu mateix. Escriu per plaer i no per esport. No facis cas d’estadístiques i escolta el cor. No existeix la blocosfera, només existeix la nota que escrius ara mateix. Concentra’t en el contingut i expressa’l amb sinceritat. El teu bloc és una il·lusió, sigues tu mateix el bloc, amic meu. (Versió oriental)\n»Dona’t d’alta en directoris. Escriu molt i enllaça més. Cuida les keywords i els metatags. Obre un compte a Feedburner i a Google Analytics. Fes servir l’etiqueta rel=nofollow. Estudia SEO. Compte amb l’intercanvi d’enllaços. Vigila on col·loques els AdSense. Canvia de disseny sovint. Estimula la participació i la fidelització dels teus visitants. Crea un fòrum. Usa plugins amb els quals destaquis els posts més llegits i més comentats. Escriu comentaris en altres blocs de temàtica semblant i deixa-hi la teva URL. Usa un corrector ortogràfic. Llegeix tots els feeds que puguis. Enllaça totes les teves fonts. Apunta’t a esdeveniments, blogs & beers, trobades i fòrums d’emprenedors. Posa un bon cercador al teu bloc. Dona’t d’alta a Alexa. Fes ping a tots els directoris o cercadors que existeixen. Destaca en negreta els termes del post que vols posicionar. Consulta Technorati o Del.icio.us per estar al dia de quins són els tags més buscats i escriu algun post que hi estigui relacionat. Fes servir una paleta coherent de colors en el disseny del teu bloc. Afegeix una imatge a cadascun dels teus posts encara que no vinguin a tomb, recorda que internet és visual. Etcètera. (Versió occidental)»\n(Traduït d'ací; agraït al lector que m’ha enviat l’enllaç.)\nCrec que sóc més aviat oriental, però tinc –sobretot tenia: cada cop menys– alguns trets occidentals.\nEtiquetes blocs, complexitat, senzillesa, vigilant del far


Programa de la Festa de la Fil·loxera 2021\n18.30h Inauguració LandArt - a la Plaça de l'Ajuntament\nQuines respostes podem tenir pensant en la natura...som part de la natura o n'estem separades? nosaltres fem natura o ella ens fa a nosaltres? quina és la millor manera de viure a la terra? què és dominar i què és cultivar? El Land Art modifica el paisatge, la Fil·loxera també ho va fer.\nUn grup de joves artistes alellenques coordinat per l'artista Isabel Sabaté ha estat preparant una exposició per gaudir-ne durant els tres dies de la Fil·loxera, dialogant amb la natura, les plagues, la nostra petjada i les relacions.\nInauguració a la Plaça de l'Ajuntament, on s'iniciarà un recorregut per les diferents obres instal·lades a la Riera Principal i al Bosquet.\n19.30h a 1h Festamorfosi - al pati de Can Gaza\nLa primera FestaMorfosi arriba a Alella. Aquesta proposta ha arribat per quedar-se, i què és? Una vesprada cultural i animada per passar una bona estona. Què farem? Tast de vins naturals, sopar i concurs per equips. L'equip que guanyi tindrà premi!\nEl tast de vins natural està dinamitzat per la sommelier, Ruth Martin Torras. Qui ens farà descobrir les històries que s'amaguen darrera de cada vi.\nDesprés, comptarem amb un sopar per agafar forces per continuar la festa. El menú a triar és: gaspatxo o sopa freda; botifarra o hamburguesa vegetal amb patates i amanida i, de postres gelat.\nPer acabar, podrem gaudir d'un espectacle d'improshow amb l'actriu alellenca Georgina València per donar pas al concurs per equips: un concurs en format audiovisual per posar a prova la capacitat de l'equip en diferents matèries: música, cinema, art, actualitat, lògica, geografia, memòria, cooperació. Una estona per riure, escoltar música, xerrar i debatre amb el teu equip.\nL'equip guanyador tindrà premi. Un sopar a la Barraca dels Garrofers per tot el teu equip!\nApunta't amb el teu equip, màxim de 6 persones.\nActivitat destinada a joves majors de 18 anys.\n10h Competició Skate - Skatepark\nT'agrada patinar? Estàs millor sobre rodes que sense elles? Apunta't a fer una jam sessió d'street i rampa al ritme de la música. Comptarem amb el jurat més divertit del maresme per puntuar l'estil, la potència i la dificultat. I si no t'agrada patinar, vine a animar a les participants i a gaudir de l'espectacle!\n11h Habitatge: l'estat de la qüestió – Bosquet d'Alella\nL'accés a l'habitatge i els processos d'emancipació cada vegada són més complicats, amb la pandèmia s'ha vist agreujat. Per parlar del dret a l'habitatge, alternatives d'accés, els lloguers i com afecta la situació, especialment a les persones joves. Comptarem amb una taula rodona amb la Xarxa del Baix Maresme, la Xarxa de Masnou, el Sindicat d'Habitatge de Mataró, Col·lectiu La Gaietana i una persona del pis alliberat Altamira.\n18h a 20h Taller de Ceràmica – Antigues Escoles Fabra\nQuan t'omples les teves mans de fang, tens una connexió especial amb la matèria. Descobreix una manera ideal per relaxar-te i aprendre a treballar amb les mans. Diverteix-te amb les diferents tècniques i deixa explorar la teva creativitat. Activitat dinamitzada per la Ruth Oliver.\n17.30h a 20.30h Bubble football i lasertag – Pavelló Municipal d'Esports\nReuneix el teu grup d'amistats i vine a jugar a bubble football. Un partit de 5 contra 5 on dominar la pilota al terreny de joc, no serà l’únic element que condicionarà el partit. Serà una estona on podràs gaudir de l'esport d'una manera diferent i divertida.\nTambé, podràs descarregar adrenalina amb una partida de lasertag. Un joc on posar-te la mascareta serà divertit i podràs fer servir la teva millor estratègia per arribar fins al final.\nInscripcions Bubble football\nInscripcions Làser tag\n20h Concerts – ATENCIÓ! S'HA CANVIAT LA UBICACIÓ. ES FARÀ A L'ESCOLA FABRA I NO A L'INSTITUT\nA les 20h obertura de portes\nA les 20.30h podreu gaudir d'un espai de foodtrucks per sopar a preu popular tot escoltant les PD Marranes. Després, concert de Santa Salut i The Tyets.\nHi haurà servei de barra. També, La Base i Punt Lila.\nHi haurà servei gratuït de bus a la 00.30h amb diferents recorreguts.\n11.30h a 13.30h Fira d'Artesania i vermut musical – Plaça Antoni Pujadas\nVine a passejar per la Plaça Antoni Pujades on hi podràs trobar una fira d'artesania amb artistes locals. També, aprofitar per fer el vermut a so de música amb l'Arnau Prats, Hiphopa i Sample Corp amb Berta Thomas i Skay.\n17h a 18:30h Scaperoom – Plaça Antoni Pujadas\nA succeït un fet misteriós a Alella. Amb el teu equip podreu ser el primer en resoldre la incògnita? Apunta't amb el teu grup per fer el major scaperoom simultani que s'ha viscut a Alella. El temps i la resta dels equips són el major rival, però la major virtut és estar alerta de tot allò que va passant i fer servir l'enginy, la cooperació i la comunicació.\nInscripcions per grups de màxim 5 persones.\n19h Vesprada de dansa i música – Can Gaza\nGaudeix d'un vespre de dansa i música amb La Ruta, de les germanes Induráin, la Maragda i en Salva. Amb les cançons de la Mercè Payà i, la música de Relandmusic.


Dues dècades de campionats de Marxes Tècniques - FEEC - Federació d'Entitats Excursionistes de Catalunya\nNotícies - 07/05/2021\nDues dècades de campionats de Marxes Tècniques\nBaix Llobregat Garraf Marxes tècniques\nCatalunya , Esport , Marxesfeec , Muntanya , Sentlamuntanya , Sommuntanya\nEl 20è Campionat de Catalunya de Marxes Tècniques se celebrarà aquest pròxim 16 de maig amb la 1a Marxa Combinada Orientació i Regularitat organitzada des del Club Muntanyenc L’Hospitalet.\nLa prova es farà a Begues (Baix Llobregat), dins el Parc Natural del Garraf i consistirà amb una marxa combinada tres sistemes, d’uns 15 km. amb sortida i arribada de Can Rigol a Begues.\nSeguint els protocols Covid aquest any el Campionat estarà obert només a federats i federades i podrà tenir un màxim de 30 equips de 2 persones.\nA cada equip li correspon un dorsal que indica l’ordre de sortida. El dorsal s’assignarà per un sorteig que realitzarà el Club Muntanyenc L’Hospitalet, el dijous abans de la prova. S’informarà a cada participant del dorsal que se li ha assignat per correu electrònic.\nLa sortida del primer equip serà a les 8.00 del matí. La resta d’equips sortiran cada dos minuts d’interval.\nCada tram de diferent sistema té la seva documentació, que es lliura dins un dossier transparent. Consta d’un mapa d’orientació, una descripció i un gràfic del sistema Dufour. Cal l’ús de la brúixola en els tres sistemes.\nLes inscripcions estaran obertes fins aquest 12 de maig al web de la FEEC.\n12/04/2022 / Marxes tècniques\nLa 23a Copa Catalana de Marxes Tècniques i de Regularitat fa parada a La Noguera\n16/03/2022 / Marxes tècniques\nXavier Juncà Capdevila i J. Carles Moreno, guanyadors de la 22ª Copa Catalana de Marxes Tècniques i de Regularitat\n04/02/2022 / Marxes tècniques Entitats\nLa Copa Catalana de Marxes Tècniques i de Regularitat ja té calendari